b'\n_START_ARTICLE_\nZumbo\n_START_SECTION_\nAjalugu\n_START_PARAGRAPH_\nZumbo on naaberasulatest palju atraktiivsem._NEWLINE_Tema ajalugu ulatub tagasi Munhumutapa riiki._NEWLINE_17. sajandi teisel poolel rajasid portugallased kaubandusposti, et vahetada aafriklastelt Bangweulu soode elevandiluud, mida toodi Petauke kaudu. T\xc3\xa4htsat osa etendasid seejuures Goast p\xc3\xa4rit indialased, kes teenisid m\xc3\xa4rkimisv\xc3\xa4\xc3\xa4rseid varandusi kaevandustes v\xc3\xb5i kaupmeestena._NEWLINE_Zumbol oli pikk \xc3\xb5itseaeg, muuhulgas turismi- ja jahikeskusena. 18. sajandil oli see t\xc3\xa4htis Portugali kaubanduskeskus, kus Tetes elavad portugallased kauplesid aafriklastega. Kaubeldi Zambezi keskjooksul ja Luangwa j\xc3\xb5e alamjooksul. Zumbo kaupmehed asusid Luangwasse (tol ajal Feira). Kuni 1890. aasta lepinguni Suurbritannia ja Portugali vahel ulatus Zumbo majanduslik ja poliitiline m\xc3\xb5jupiirkond kaugele sisemaale. Kui P\xc3\xb5hja-Rodeesia (Sambia) ka L\xc3\xb5una-Rodeesia (Zimbabwe) said Briti impeeriumi osaks, siis l\xc3\xb5igati kaubandus nende aladega \xc3\xa4ra._NEWLINE_Mosambiigi iseseisvuss\xc3\xb5ja ja Mosambiigi kodus\xc3\xb5ja ajal v\xc3\xb5ideldi linna p\xc3\xa4rast \xc3\xa4gedalt, sest tal oli v\xc3\xb5tmepositsioon Cahora Bassa veehoidla \xc3\xbclemises otsas. (Cahora Bassa tamm ja veehoidla rajati 1970ndatel. Lahingud tekitasid suuri purustusi. Elanikud p\xc3\xb5genesid Sambiasse ja Zimbabwesse. Kui nad p\xc3\xa4rast s\xc3\xb5da tagasi tulid, elasid majade ja t\xc3\xa4navate varemetes metsloomad. Asula piirkonnas on palju maamiine, kuigi paljud on juba k\xc3\xb5rvaldatud.\n_START_SECTION_\nMajandus\n_START_PARAGRAPH_\nZumbo p\xc3\xbc\xc3\xbcab j\xc3\xa4tkata kunagist turismitraditsiooni. T\xc3\xb6\xc3\xb6tab turismib\xc3\xbcroo, korraldatakse safareid veel ja maismaal ning jahiretki._NEWLINE_Suurem jagu vahendeid kulub taastamist\xc3\xb6\xc3\xb6dele.\n_START_SECTION_\nInfrastruktuur\n_START_PARAGRAPH_\nTetesse viiv maantee on alates 2001. aasta \xc3\xbcleujutusest raskesti l\xc3\xa4bitav, kohati l\xc3\xa4bimatu. K\xc3\xb5ige kindlam \xc3\xbchendus Tetega k\xc3\xa4ib paadiga paisj\xc3\xa4rve kaudu, kui just ei taheta kasutada Sambia ja Zimbabwe teid. Songost Cahora Bassa tammi juurest k\xc3\xa4ib kahe n\xc3\xa4dala tagant laev Kuza, mis on alati \xc3\xbclet\xc3\xa4itunud._NEWLINE_Elektrit on ainult siis, kui Kuza on toonud diislik\xc3\xbctust._NEWLINE_Veev\xc3\xa4rk 2006. aasta seisuga ikka veel ei t\xc3\xb6\xc3\xb6ta.\n_START_SECTION_\nInimeste smugeldamine\n_START_PARAGRAPH_\nL\xc3\xb5una-Aafrika Vabariiki suunduvaid p\xc3\xb5genikke smugeldatakse Zimbabwesse. Selle eest tuli septembris 2005 maksta 3000 Sambia kvat\xc5\xa1at.'